CELEX: 62011CN0138
Language: fi
Date: 2011-03-21 00:00:00
Title: Asia C-138/11: Ennakkoratkaisupyyntö, jonka Obersten Gerichtshof (Itävalta) on esittänyt 21.3.2011 — Compass-Datenbank GmbH v. Itävallan tasavalta

25.6.2011   
            
            
               FI
            
            
               Euroopan unionin virallinen lehti
            
            
               C 186/12
            
         Ennakkoratkaisupyyntö, jonka Obersten Gerichtshof (Itävalta) on esittänyt 21.3.2011 — Compass-Datenbank GmbH v. Itävallan tasavalta
   (Asia C-138/11)
   2011/C 186/20
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Valittaja: Compass-Datenbank GmbH
   
      Vastapuoli: Itävallan tasavalta
   
      Muut osapuolet: Bundeskartellanwalt ja liittovaltion kilpailuviranomaiset
   
      Ennakkoratkaisukysymykset
   
   
               1)
            
            
               Onko SEUT 102 artiklaa tulkittava siten, että julkisen vallan käyttäjä harjoittaa liiketoimintaa, jos se tallentaa yritysten lakisääteisten ilmoitusvelvoitteiden nojalla ilmoittamat tiedot tietokantaan (yritysrekisteriin) ja antaa oikeuden tutustua niihin ja/tai teettää niistä jäljennöksiä maksua vastaan mutta kieltää muut hyödyntämistoimet?
               Jos ensimmäiseen ennakkoratkaisukysymykseen vastataan kieltävästi:
            
         
               2)
            
            
               Onko kyse liiketoiminnasta, jos julkisen vallan käyttäjä kieltää tietokannan valmistajana sui generis -oikeuteensa vedoten hyödyntämistoimet, jotka menevät tietojen tutustumisoikeuden myöntämistä ja jäljennösten teettämistä pidemmälle?
               Jos ensimmäiseen tai toiseen ennakkoratkaisukysymykseen vastataan myöntävästi:
            
         
               3)
            
            
               Onko SEUT 102 artiklaa tulkittava siten, että yhdistetyissä asioissa C-241/91 ja C-242/91, Magill TV Guide, 6.4.1995 annetun tuomion ja asiassa C-418/01, I.M.S. Health, 29.4.2004 annetun tuomion periaatteita (nk. essential facilities -teoriaa) on sovellettava myös silloin, kun alkupään markkinoita ei ole, sillä suojatut tiedot on kerätty ja tallennettu tietokantaan (yritysrekisteriin) julkisen vallan käytön yhteydessä?